
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3172 

13 Δεκεμβρίου 2013 


ΑΠΟΦΑΣΕΙ Σ 

Αριθμ. 2/107929/0026 

Καθορισμός διαδικασίας και λοιπών τεχνικών λεπτο¬ 
μερειών για την πληρωμή των δημόσιων δαπανών 
από τις Υπηρεσίες Δημοσιονομικού Ελέγχου (Υ.Δ.Ε.). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.α) Τις διατάξεις: 

α) των άρθρων 26 παρ. 1 και 29 παρ. 7β του ν. 2362/1995 
«Περί Δημόσιου Λογιστικού, ελέγχου και δαπανών του 
Κράτους και άλλες διατάξεις» (Α' 247), όπως συμπλη¬ 
ρώθηκαν και τροποποιήθηκαν αντίστοιχα με τα άρθρα 
26 του ν. 3871/2010 (Α' 141) και 28 παρ. 1β του ν. 4151/2013 
(Α' 103). 

β) Του άρθρου 60 παρ. 1, επίσης, του ν. 2362/1995, 
όπως αντικαταστάθηκε με το άρθρο 50 παρ. 5 του 
ν. 3943/2011 (Α' 66) και του άρθρου 76Β του ίδιου νόμου, 
όπως προστέθηκε με τα άρθρα 44 του ν. 3871/2010 (Α' 
141) και 45 παρ. 1δ του ν. 3943/2011 (Α' 66). 

γ) Του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

δ) Τις διατάξεις του ν.δ. 356/1974, «Περί Κώδικος Ει¬ 
σπράξεων Δημοσίων Εσόδων» (Α' 90), όπως ισχύουν. 

2. Την υπ’ αριθ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Την υπ’ αριθ. ΥΠΟΙΚ 07927 ΕΞ/19-9-2012 «Ανάθεση 
αρμοδιοτήτων στον Υφυπουργό Οικονομικών Γεώργιο 
Μαυραγάνη» (Β' 2574). 

4. Την υπ’ αριθ. 2302/25-11-2013 εισήγηση της Επιτρο¬ 
πής Λογιστικής Τυποποίησης και Ελέγχων. 

5. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

6. Την υφιστάμενη υπηρεσιακή ανάγκη για το λεπτο¬ 
μερή καθορισμό των νέων διαδικασιών εξόφλησης των 
χρηματικών ενταλμάτων που εκδίδονται για την πλη¬ 
ρωμή των δημόσιων δαπανών, μετά τη σχετική τροπο¬ 
ποίηση του δημοσιονομικού κανονισμού, αποφασίζουμε: 


Άρθρο 1 

Διαδικασία Εξόφλησης Χρηματικών Ενταλμάτων 

1. Καθορίζουμε τη διαδικασία εξόφλησης Χρηματικών 
Ενταλμάτων που εκδίδονται από τις αρμόδιες Υπηρε¬ 
σίες Δημοσιονομικού Ελέγχου (Υ.Δ.Ε.), ως ακολούθως: 

α. Μετά την έκδοση του χρηματικού εντάλματος, από 
το αρμόδιο Τμήμα/Γραφείο εκκαθάρισης δαπανών και 
τη θεώρησή του από το Ε.Σ. στις προβλεπόμενες περι¬ 
πτώσεις, διενεργείται έλεγχος ως προς τα εξωτερικά 
στοιχεία γνησιότητας και εγκυρότητας του εντάλματος 
από το Τμήμα/Γραφείο Λογιστικού. Μετά την πιστοποί¬ 
ηση της ορθής έκδοσης του Χ.Ε. και την ενημέρωση 
του ηλεκτρονικού σώματος αυτού με τα στοιχεία τυ¬ 
χόν κατασχέσεων ή/και εκχωρήσεων και συμψηφιστέων 
ποσών παρέχεται στο ΟΠΣΔΠ η τελική έγκριση προς 
πληρωμή της δαπάνης. 

Σε περίπτωση διαπίστωσης λαθών το Χ.Ε. ακυρώνεται 
και επανεκκινείται η διαδικασία έκδοσης νέου. Σε περί¬ 
πτωση που κατά το ενδιάμεσο διάστημα, ήτοι μεταξύ 
της έκδοσης του Χ.Ε. και της αποστολής των στοιχείων 
του στην οικεία Δ.Ο.Υ. για τυχόν συμψηφισμούς, περι¬ 
έλθουν στην Υπηρεσία νέες εκχωρήσεις ή/και κατα¬ 
σχέσεις, διενεργούνται οι αναγκαίες προσαρμογές στα 
ηλεκτρονικά στοιχεία του Χ.Ε. 

β. Η εξόφληση του Χ.Ε. διενεργείται με ηλεκτρονική 
Εντολή Μεταφοράς και Πίστωσης Λογαριασμού που 
δημιουργείται στο ΟΠΣΔΠ, από τον αρμόδιο υπάλληλο 
του Λογιστικού Τμήματος ή Γ ραφείου και πίστωση του/ 
των πληρωτέου/ων ποσού στον τραπεζικό λογαριασμό 
που δηλώθηκε από τους τελικούς δικαιούχους. Η εντολή 
αυτή αποστέλλεται μέσω διεπαφής στην Τράπεζα της 
Ελλάδος (ΤτΕ) για εκτέλεση [πίστωση του Τραπεζικού 
Λογαριασμού του δικαιούχου με χρέωση του λογαρια¬ 
σμού 200 «Ε.Δ. - Συγκέντρωση Εισπράξεων και Πληρω¬ 
μών», υπολογαριασμός 200207]. 

Στην Εντολή Μεταφοράς και Πίστωσης Λογαριασμού 
περιλαμβάνεται το ονοματεπώνυμο ή επωνυμία του δι¬ 
καιούχου ως έχει στο Χ.Ε. και όχι τυχόν εκπρόσωπών 
του. Εξαιρούνται οι περιπτώσεις κατασχέσεων και εκ¬ 
χωρήσεων, όπως και των εταιρειών που λύονται και 
βρίσκονται σε εκκαθάριση και δεν υπάρχει λογαριασμός 
με την επωνυμία τους. 

Κάθε ηλεκτρονική εντολή αποτελεί για την ΤτΕ εντολή 
πληρωμής και εκτελείται μετά από συστημικό έλεγχό 

της αυτόματα, χωρίς παρεμβάσεις, παρεχόμενης προς 
τούτο, σχετικής ηλεκτρονικής επιβεβαίωσης. Ειδικότερα 
ο πιστοποιημένος χρήστης - υπάλληλος της αρμόδιας 
ΥΔΕ αναζητεί, μέσω ΟΠΣΔΠ, ηλεκτρονική επιβεβαίω¬ 
ση της ΤτΕ για την ολοκλήρωση της συναλλαγής. Τα 
αναλυτικά στοιχεία πίστωσης του λογ/σμού του δικαι¬ 
ούχου, το ποσό καταβολής και ο χρόνος ολοκλήρωσης 
της συναλλαγής (χρονοσήμανση σε επίπεδο ημέρας) 
σύμφωνα με τις προδιαγραφές λειτουργίας του Συστή¬ 
ματος των Διεπαφών είναι διαθέσιμα στο ΟΠΣΔΠ και η 
εκτύπωσή τους επέχει θέση επιβεβαίωσης της πληρω¬ 
μής (θχίΓαίΙ τραπεζικής συναλλαγής). Αντίγραφο του εν 
λόγω αποδεικτικού εκτέλεσης της Εντολής Μεταφοράς 
και Πίστωσης Λογαριασμού επισυνάπτεται τόσο στο 
πρωτότυπο του Χ.Ε. που αποστέλλεται μετά των δικαι- 
ολογητικών εξόφλησης στην αρμόδια για την άσκηση 
του κατασταλτικού ελέγχου Υπηρεσία του Ελεγκτικού 
Συνεδρίου (Ε.Σ.), όσο και στο «ΣΤΕΛΕΧΟΣ» του Χ.Ε. που 
φυλάσσεται από την οικεία Υ.Δ.Ε. 

γ. Με την ίδια Εντολή Μεταφοράς και Πίστωσης Λο¬ 
γαριασμού αποδίδονται και οι κρατήσεις υπέρ τρίτων, 
που έχουν υπολογιστεί και αναγράφονται επί των εκ- 
διδόμενων Χ.Ε. 

δ. Τα παρακρατημένα υπέρ του Δημοσίου ποσά και 
τα ποσά (μέρος ή/και το σύνολο) της απαιτήσεως των 
τελικών δικαιούχων του χρηματικού εντάλματος που 
τυχόν συμψηφίζονται με οφειλές τους προς το ελληνικό 
δημόσιο δεν περιλαμβάνονται στην Εντολή Μεταφοράς 
και Πίστωσης Λογαριασμού και εμφανίζονται κατά πε¬ 
ρίπτωση στους αντίστοιχους λογαριασμούς λογιστικής 
καθώς και στον απολογισμό, ισολογισμό και τις λοιπές 
χρηματοοικονομικές καταστάσεις του Κράτους με τη 
λογιστικοποίηση της πληρωμής. 

ε. Οι εντολές μεταφοράς αποστέλλονται, περιοδικά 
εντός της ημέρας, προς την ΤτΕ μέσω διεπαφής των 
πληροφοριακών συστημάτων εντολέως (ΟΠΣΔΠ) και 
αποδέκτη της εντολής (ΤτΕ). 

στ. Σε περίπτωση μη επιτυχούς παραλαβής της ηλε¬ 
κτρονικής Εντολής Μεταφοράς και Πίστωσης Λογα¬ 
ριασμού, η ΤτΕ ενημερώνει σχετικά το ΟΠΣΔΠ μέσω 
ηλεκτρονικού απαντητικού αρχείου. Στην περίπτωση 
αυτή η σχετική Εντολή Μεταφοράς και Πίστωσης Λο¬ 
γαριασμού ακυρώνεται και μετά από σχετικό έλεγχο 
παράγεται στο ΟΠΣΔΠ νέα εντολή, που αποστέλλεται, 
επίσης, στην ΤτΕ. 

ζ. Σε περίπτωση μη επιτυχούς ολοκλήρωσης της 
ανωτέρω ηλεκτρονικής εντολής η ΤτΕ ενημερώνει το 
ΟΠΣΔΠ μέσω ηλεκτρονικού απαντητικού αρχείου για το 
λόγο της μη ολοκλήρωσης της συναλλαγής οπότε και 
διενεργούνται οι αναγκαίες λογιστικές τακτοποιήσεις. 

η. Κατά την ημερομηνία ναΙουΓ πραγματοποιείται η 
λογιστικοποίηση της εξόφλησης του Χ.Ε. και των πα¬ 
ρακρατουμένων υπέρ του Δημοσίου ποσών και μετα¬ 
βάλλεται η κατάσταση του Χ.Ε. στο ΟΠΣΔΠ από «ΠΡΟΣ 
ΠΛΗΡΩΜΗ ΑΠΟ ΤτΕ» σε «ΕΞΟΦΛΗΜΕΝΟ». 

θ. Για την εξόφληση των Χ.Ε. ενημερώνεται αυτόματα 
το Μητρώο Δεσμεύσεων και μέσω ηλεκτρονικού μηνύ¬ 
ματος ο δικαιούχος. 

Αρθρο 2 

Επιστροφές πληρωτέων ποσών. 

Ι.α. Τα πληρωτέα ποσά των Χ.Ε. που επιστρέφονται, 
ύστερα από τυχόν ανεπιτυχή εκτέλεση της Εντολής 


Μεταφοράς και Πίστωσης Λογαριασμού, από τις πλη- 
ρώτριες τράπεζες, λόγω λανθασμένου ή κλειστού 
τραπεζικού λογαριασμού, κατατίθενται σε τραπεζικό 
λογαριασμό του ελληνικού δημοσίου που συστήνεται 
στο κεντρικό κατάστημα της ΤτΕ υπό την ομάδα 234 - 
Διάφοροι Ειδικοί λογαριασμοί Νο 23/2341149800 ΙΒΑΝ 
ΘΡ930100230000002341149800 με τίτλο «Ε.Δ.-Υπουργείο 
Οικονομικών - Λογαριασμός παρακολούθησης επιστρε- 
φόμενων ποσών κατά την εξόφληση χρηματικών ενταλ¬ 
μάτων, από τις ΥΔΕ». 

β. Η παρακολούθηση του λογαριασμού ανατίθεται στη 
Δ24 - Διεύθυνση Λογαριασμών Δημοσίου. 

2. Η κίνηση (χρεοπίστωση) του ανωτέρω λογαριασμού 
διενεργείται ως ακολούθως: 

α. Πιστώνεται με τα ποσά που επιστρέφονται από τις 
πληρώτριες τράπεζες. 

β. Χρεώνεται με τα: 

(αα) ποσά της ειδικής εντολής εξόφλησης των δικαι¬ 
ούχων που εκδίδεται ύστερα από ενημέρωση της Τρά¬ 
πεζας της Ελλάδος, για τα επιστρεφόμενα πληρωτέα 
ποσά των δικαιούχων, 

(ββ) τυχόν επιστρεφόμενα και μη καταβληθέντα 
στους δικαιούχους πληρωτέα ποσά προϊόντων χρημα¬ 
τικών ενταλμάτων, τα οποία παραγράφονται σύμφωνα 
με τις ισχύουσες διατάξεις, με ισόποση πίστωση του 
λογαριασμού του Ελληνικού Δημοσίου Νο 200 «Ε.Δ.- 
Συγκέντρωση Εισπράξεων και Πληρωμών/Υπολογαρια- 
σμός Νο 200548 - Λοιπά Έσοδα Τακτικού Προϋπολο¬ 
γισμού» και στη μερίδα του Γ ραφείου Συμψηφισμών, 

Το Γ ραφείο Συμψηφισμών της Δ24 - Διεύθυνσης Λογα¬ 
ριασμών του Δημοσίου του Γ.Λ. Κράτους με την αναγ¬ 
γελία της Τράπεζας της Ελλάδος για τη μεταφορά του 
ποσού στο λογαριασμό του Δημοσίου Νο 200548 το 
εμφανίζει στα έσοδα του Κρατικού Προϋπολογισμού υπό 
ΚΑΕ Εσόδου 3919 «Απρόβλεπτα έσοδα» και ενημερώνει 
τη Διεύθυνση Προϋπολογισμού Γ ενικής Κυβέρνησης. 

(ΥΥ) τυχόν αχρεωστήτως καταβληθέντα ποσά. 

3. Η Τράπεζα της Ελλάδος αποστέλλει, μηνιαία, στη 
Δ24 - Δ/νση Λογαριασμών Δημοσίου/Τμήμα Α', μηχα¬ 
νογραφικό ή/και φυσικό (έγχαρτο) αντίγραφο κίνησης 
του ανωτέρω λογαριασμού, και στα Τμήματα Α' και 
Γ' της ανωτέρω Δ/νσης αντίγραφο της πίστωσης του 
λογαριασμού Νο 200548 για τη διενέργεια των σχετικών 
εγγραφών στη δημόσια ληψοδοσία. 

Άρθρο 3 

Δικαιολογητικά εξόφλησης Χ.Ε. 

Α. ΓΕΝΙΚΑ. 

1. Τα δικαιολογητικά εξόφλησης επισυνάπτονται στο 
πρωτότυπο του Χ.Ε. και αποστέλλονται μαζί με το 
αποδεικτικό εκτέλεσης της Εντολής Μεταφοράς και 
Πίστωσης Λογαριασμού στην αρμόδια για την άσκηση 
του κατασταλτικού ελέγχου Υπηρεσία του Ελεγκτικού 
Συνεδρίου. 

2. Τα δικαιολογητικά εξόφλησης θα προσκομίζονται 
στις Υ.Δ.Ε. μαζί με τα δικαιολογητικά έκδοσης του Χ.Ε. 
Εάν απαιτείται κάποιο νεώτερο χρονικά δικαιολογητικά, 
αυτό δύναται να προσκομίζεται μέχρι την αποστολή 
των στοιχείων εξόφλησης του Χ.Ε. στο ΤΑΧΙδ για συμ¬ 
ψηφισμούς. 

3. Όλα τα δικαιολογητικά πρέπει να είναι πρωτότυ¬ 
πα. Γίνονται δεκτά και φωτοαντίγραφα, θεωρημένα 
από οποιαδήποτε Υπηρεσία, Αστυνομική, Δημοτική ή 

Κοινοτική Αρχή, Ν.Π.Δ.Δ., Κ.Ε.Π. και δικηγόρους, με την 
προϋπόθεση ότι επ’ αυτών φαίνεται η θεώρηση της εκ- 
δούσας αρχής. Η θεώρηση της εκδούσας αρχής πρέπει 
να φαίνεται ότι έγινε μέσα στο έτος εξόφλησης των 
τίτλων ή όπως κατά περίπτωση προαναφέρεται (π.χ. 
παλαιότερα καταστατικά εταιρειών). 

4. Τα ξενόγλωσσα έγγραφα πρέπει να προσκομίζονται 
μεταφρασμένα από την αρμόδια Υπηρεσία του Υπουρ¬ 
γείου Εξωτερικών, της Περιφέρειας, από δικηγόρους, 
Πρεσβείες και Προξενεία, πιστοποιημένοι μεταφραστές, 
νόμιμα θεωρημένα και με βεβαίωση επί αυτών για την 
πιστή μετάφραση. Επιπλέον έγγραφα που έχουν εκδο- 
θεί από δημόσια αρχή Κράτους που έχει προσχωρήσει 
στη σύμβαση της Χάγης [ν. 1497/1984 (Α' 188)] πρέπει 
να φέρουν την προβλεπόμενη από τη σύμβαση αυτή 
επισημείωση «ΑΡ03ΤΙΙ_Ι_Ε». 

5. Τα δικαιολογητικά που ορίζονται στο παρόν άρθρο 
πλην της φορολογικής και ασφαλιστικής ενημερότητας 
και απαιτούνται για την εξόφληση των τίτλων πληρω¬ 
μής δεν υπάγονται στις διατάξεις περί αυτεπάγγελτης 
αναζήτησης. 

Β. Τα δικαιολογητικά που απαιτούνται για την εξόφλη¬ 
ση των χρηματικών ενταλμάτων από τις Υ.Δ.Ε. ορίζονται 
ειδικότερα ως ακολούθως: 

1. Ασφαλιστική ενημερότητα του ΙΚΑ - ΕΤΑΜ ή άλλων 
ασφαλιστικών φορέων, όπου απαιτείται. 

2. α.) Γνωστοποίηση του τραπεζικού λογαριασμού του δι¬ 
καιούχου σε μορφή ΙΒΑΝ, που συνοδεύεται από αντίγραφο 
(απλή φωτοτυπία) της πρώτης σελίδας του βιβλιαρίου της 
Τράπεζας στην οποία τηρείται ο λογαριασμός ή από βε¬ 
βαίωση της Τ ράπεζας αυτής όταν δεν εκδίδεται βιβλιάριο. 

β) Στην περίπτωση που ο δικαιούχος είναι ανήλικος ή 
τελεί υπό κηδεμονία προσκομίζεται το νομικής μορφής 
έγγραφο που ορίζει η δικαστική απόφαση το πρόσωπο 
που έχει την κηδεμονία ή την επιμέλεια του ατόμου που 
είναι δικαιούχος της απαίτησης κατά του δημοσίου. 

3. Εκτός των ανωτέρω απαιτούνται, κατά περίπτωση 
και τα ακόλουθα δικαιολογητικά: 

α. Εκχωρήσεις ή κατασχέσεις: 

Απαιτείται η αναγγελία εκχώρησης ή το κατασχε¬ 
τήριο, αντίστοιχα, τηρουμένων των διαδικασιών που 
ορίζονται στο άρθρο 95 του ν. 2362/1995 όπως ισχύει, 
καθώς και τα ανωτέρω παρ. 1 και 2 δικαιολογητικά του 
εκδοχέα ή του υπέρ ου η κατάσχεση. 

β. Κοινοπραξίες - Κοινωνίες. 

Το ιδιωτικό συμφωνητικό θεωρημένο από τη Δ.Ο.Υ. 
στην οποία το έχουν καταθέσει, όπου αναγράφονται τα 
μέλη της κοινοπραξίας. Για τις κοινοπραξίες αυτοκινη¬ 
τιστών (φορτηγών, ταξί κ.λπ.) όταν δεν έχει συνταχθεί 
ιδιωτικό συμφωνητικό, απαιτείται θεωρημένο αντίγραφο 
της άδειας κυκλοφορίας στην οποία αναγράφονται οι 
ιδιοκτήτες. 

γ. Συγχώνευση εταιρειών. 

Στην περίπτωση που έχει γίνει συγχώνευση εταιρείας 
που ήταν πιστωτής του Δημοσίου με κάποια άλλη, απαι¬ 
τείται το καταστατικό της συγχώνευσης όπου πρέπει 
να φαίνεται η ανάληψη όλων των υποχρεώσεων και 
απαιτήσεων από τη νέα εταιρεία. Το εν λόγω καταστα¬ 
τικό πρέπει να είναι θεωρημένο από το Πρωτοδικείο. 
Εναλλακτικά μπορεί να υποβληθεί το Φ.Ε.Κ. στο οποίο 
δημοσιεύθηκε στο καταστατικό. 

δ. Εταιρεία σε κατάσταση λύσης. 

Το διαλυτικό, όπου φαίνεται ο εκκαθαριστής, θεωρη¬ 


μένο από το Πρωτοδικείο ή την αρμόδια Περιφέρεια 
κατά περίπτωση, ο οποίος και νομιμοποιείται να εισπρά- 
ξει ή το Φ.Ε.Κ. που δημοσιεύτηκε η διαλυτική πράξη. 

Αν δεν ορίζεται εκκαθαριστής στο διαλυτικό, απαι¬ 
τείται το Φ.Ε.Κ. στο οποίο δημοσιεύθηκε το τελευταίο 
καταστατικό τους, καθώς και τα Φ.Ε.Κ. με τις τυχόν 
τροποποιήσεις του ή το καταστατικό και οι τυχόν τρο¬ 
ποποιήσεις του θεωρημένα από το Πρωτοδικείο ή την 
αρμόδια Περιφέρεια προκειμένου περί Α.Ε. για να αναζη¬ 
τηθεί αν έχει προβλεφθεί εκκαθαριστής σε περίπτωση 
λύσης της εταιρείας. Σε περίπτωση που δεν ορίζεται 
εκκαθαριστής ούτε σ’ αυτά, ο τίτλος εξοφλείται σε 
όλους τους εταίρους. Αν κάποιος από τους εταίρους 
διαφωνεί και προσφεύγει ο ίδιος ή όποιος, έχει έννομο 
συμφέρον στο δικαστήριο ο εκκαθαριστής ορίζεται με 
απόφασή του. 

Ειδικά και μέχρι του ποσού των 3.000 ΕΥΡΩ, επιτρέ¬ 
πεται η εξόφληση με υπεύθυνη δήλωση του ενδιαφε¬ 
ρομένου ότι ενεργεί την εκκαθάριση και αναλαμβάνει 
την ευθύνη να αποζημιώσει οποιονδήποτε έχει έννομο 
συμφέρον και αποδειχθεί ότι δικαιούται να εισπράξει 
το επιστρεφόμενο ποσό. 

ε. Κληρονόμοι αποβιωσάντων δικαιούχων. 

ί) Μέχρι του ποσού των 1.500 ΕΥΡΩ κατά τίτλο, η 
εξόφληση διενεργείται με την προσκόμιση υπεύθυνης 
δήλωσης, στην οποία δηλώνεται το ονοματεπώνυμο, ο 
τόπος και η χρονολογία αποβιώσεως του αναφερόμενου 
στον τίτλο δικαιούχου και ότι ο δηλών είναι ο μοναδικός 
κληρονόμος του. Αν οι κληρονόμοι είναι περισσότεροι 
του ενός, σε ξεχωριστή δήλωση ο κάθε ένας αναφέρει 
και τους λοιπούς κληρονόμους. 

Η Υ.Δ.Ε. που εξοφλεί τον τίτλο υποχρεούται να ενημε¬ 
ρώνει τη Δ.Ο.Υ. που φορολογούνται οι κληρονόμοι για 
τα ποσά που τους καταβάλλονται. 

ϋ) Άνω του ποσού των 1.500 ΕΥΡΩ κατά τίτλο [και 
όπως διαμορφώνεται κάθε φορά του ποσού του άρθρου 
107 του ν. 2961/2001 (Α' 266) σε συνδυασμό με τις δια¬ 
τάξεις του άρθρου 12 του ν. 2946/2001 και τις σχετικές 
αποφάσεις του Υπουργού Οικονομικών] η εξόφληση 
γίνεται με την προσκόμιση του κατά το άρθρο 105 του 
ν. 2961/2001 (Κώδικας Φορολογίας Κληρονομιών - Δωρε¬ 
ών) πιστοποιητικού του αρμοδίου προϊσταμένου Δ.Ο.Υ., 
στο οποίο βεβαιώνεται ότι κατατέθηκε η κατά το νόμο 
δήλωση φόρου κληρονομιάς, με τα επισυναπτόμενα και 
μνημονευόμενα έγγραφα νομιμοποίησης του δηλού- 
ντος καθώς και ότι περιλαμβάνεται στη δήλωση η προς 
είσπραξη απαίτηση και καταβλήθηκε ο απαιτούμενος 
φόρος. 

Όπου δεν απαιτείται η εξόφληση του φόρου και στις 
περιπτώσεις που έχει εξοφληθεί ολόκληρος ο φόρος 
κληρονομιάς αντί του πιστοποιητικού της προηγούμενης 
παραγράφου προσκομίζεται επικυρωμένο αντίγραφο 
της οικείας δήλωσης, από το τμήμα Κεφαλαίου της αρ¬ 
μόδιας Δ.Ο.Υ., καθώς και υπεύθυνη δήλωση με την οποία 
δηλώνεται ότι τα στοιχεία που προκύπτουν από την 
προσκομιζόμενη δήλωση φόρου δεν έχουν μεταβληθεί 
και ότι εξοφλήθηκε ολόκληρος ο φόρος κληρονομιάς 
(σχετική η παρ. 5 του ν. 3220/2004). Επίσης, κάθε κλη¬ 
ρονόμος αναφέρει στην υπεύθυνη δήλωση το ποσοστό 
που αναλογεί στους συγκληρονόμους όταν αυτό δεν 
προκύπτει από τη δήλωση κληρονομιάς. 

Εάν υπάρχουν διαφωνίες μεταξύ των κληρονόμων 
και οποιοσδήποτε από αυτούς προσφύγει στο αρμόδιο 



45374 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δικαστήριο, η Υ.Δ.Ε. ακυρώνει το σχετικό Χ.Ε. και επι¬ 
στρέφει τα δικαιολογητικά στην οικονομική Υπηρεσία 
του Διατάκτη. 

ϋί) Εάν υπάρχει τίτλος πληρωμής οποιουδήποτε ύψους 
και επιμεριζόμενο το ποσό τους κληρονόμους δίνει κατά 
κληρονόμο μέχρι 1.500 ΕΥΡΩ τότε η εξόφληση γίνεται 
με τη διαδικασία της υπεύθυνης δήλωσης. 

στ. Κάτοικοι εξωτερικού. 

Απαιτείται το υπό στοιχείο 2 δικαιολογητικά είτε ο 
λογαριασμός τηρείται στην Ελλάδα είτε σε χώρα του 
εξωτερικού. 

Αρθρο 4 

Θέματα ασφαλιστικής 
και φορολογικής ενημερότητας. 

1. Οι αναγκαίες για την πληρωμή της συγκεκριμένης 
δημόσιας δαπάνης ενημερότητες του/των δικαιούχων 
(ασφαλιστική και φορολογική ενημερότητα) λαμβάνο- 
νται ηλεκτρονικά μέσω διεπαφών μεταξύ ΟΠΣΔΠ και 
Πληροφοριακών συστημάτων ασφαλιστικών ταμείων 
και ΤΑΧΙ8. 

2. Σε περίπτωση χρεωστικής ασφαλιστικής ενημερό¬ 
τητας διενεργείται αυτεπάγγελτα παρακράτηση του 
συνόλου ή μέρους του οφειλόμενου ποσού με την υπό 
πληρωμή απαίτηση και εφόσον προκύπτει καταβλητέο 
ποσό, το ισόποσο πιστώνεται και αποδίδεται μέσω της 
εντολής μεταφοράς στο λογαριασμό του δικαιούχου. 

3. Κατά την αναζήτηση φορολογικής ενημερότητας 
του δικαιούχου του Χ.Ε. και τον αυτεπάγγελτο συμψη¬ 
φισμό ακολουθείται, μέσω αμφίδρομης διεπαφής των 
πληροφοριακών συστημάτων ΟΠΣΔΠ και ΤΑΧΙδ, ανα¬ 
λυτικά, η ακόλουθη διαδικασία: 

α. Υποβολή, ηλεκτρονικά, αιτήματος προς τη Δ.Ο.Υ., 
το οποίο θα περιλαμβάνει τα στοιχεία του δικαιούχου 
(ονοματεπώνυμο και Α.Φ.Μ.), και όλων των τυχόν εμπλε- 
κομένων (εκδοχέων, των υπέρ ων η κατάσχεση κ.λπ.) 
καθώς και του εκδοθέντος χρηματικού εντάλματος. 

β. Η Δ.Ο.Υ. ελέγχει τη φορολογική ενημερότητα των 
δικαιούχων και ενημερώνει την εφαρμογή που έχει δη- 
μιουργηθεί προς τούτο στο ΤΑΧΙδ με τα αποτελέσματα 
του ελέγχου και των τυχόν αυτεπάγγελτων συμψηφι¬ 
σμών. 

γ. Σε περίπτωση μη φορολογικά ενήμερου δικαιούχου 
λόγω οφειλών του μόνο η οικεία Δ.Ο.Υ. πιστώνει με το 
ποσό του Χ.Ε. τις οφειλές του και εκδίδει τα σχετικά 
παραστατικά είσπραξης, ενημερώνοντας το ημερολόγιο 
είσπραξης. Στη συνέχεια εκδίδεται γραμμάτιο συμψηφι- 
στικής διαχείρισης σε εκτός προϋπολογισμού λογαρια¬ 
σμό και ενημερώνεται η ανωτέρω εφαρμογή. 

δ. Στη συνέχεια επιστρέφεται στην Υ.Δ.Ε. η αιτηθείσα 
πληροφορία, προκειμένου με την εντολή μεταφοράς 
προς την ΤτΕ να πιστωθεί/τακτοποιηθεί ο ανωτέρω 
λογαριασμός. Σε περίπτωση δε που το ποσό του Χ.Ε. 
είναι μεγαλύτερο των χρεών του δικαιούχου η διαφορά 
(ποσό Χ.Ε. - χρέη δικαιούχου) θα πιστώνεται, μέσω της 
ΤτΕ, στο λογαριασμό του/των δικαιούχου/ων. 

ε. Στις λοιπές των περιπτώσεων μη φορολογικής ενη¬ 
μερότητας του/των δικαιούχων (μη υποβολή δηλώσεων, 
δέσμευση ΦΕ) η πληροφορία επιστρέφεται στην Υ.Δ.Ε. 
και ειδοποιείται ο δικαιούχος. Το Χ.Ε. παραμένει σε εκ¬ 
κρεμότητα (κατάσταση «ΔΕΣΜΕΥΣΗ ΑΠΟ Δ.Ο.Υ.») μέχρι 
την τακτοποίηση των φορολογικών ή λοιπών υποχρε¬ 
ώσεων του φορολογουμένου. 


Άρθρο 5 

Διακίνηση εντολών μεταφοράς - 
Ασφάλεια Πληροφοριών. 

1. Η διακίνηση των ηλεκτρονικών εντολών της προ¬ 
ηγούμενης παραγράφου διενεργείται υποχρεωτικά με 
την τήρηση των προβλεπόμενων όρων ασφαλείας. Προς 
τούτο απαιτείται η πιστοποίηση και επιβεβαίωση της 
ταυτότητας του εξουσιοδοτημένου υπαλλήλου της αρ¬ 
μόδιας ΥΔΕ [αυθεντικοποίηση (αρθ. 3 ν. 3979/2011)] στο 
ΟΠΣΔΠ, μέσω του οποίου διακινούνται οι ηλεκτρονικές 
εντολές. Ο ανωτέρω πιστοποιείται ως χειριστής - χρή¬ 
στης των υπόψη εντολών μεταφοράς και πίστωσης 
λογαριασμού στο ΟΠΣΔΠ χορηγουμένου προς τούτο 
κωδικού πρόσβασης (ΡΑδδ\Α/ΟΗ6). 

2. Οι πιστοποιημένοι χρήστες ευθύνονται αποκλειστικά 
για την πληρότητα, εγκυρότητα, νομιμότητα, κανονικό¬ 
τητα και ακρίβεια των πληροφοριών που τηρούνται στο 
ΟΠΣΔΠ μέσω του οποίου διακινούνται οι ηλεκτρονικές 
πληρωμές. 

3. Η ΤτΕ ευθύνεται, επίσης, για την ασφάλεια των 
πληροφοριών που λαμβάνει ηλεκτρονικά, των δεδομέ¬ 
νων και των ηλεκτρονικών εγγράφων που καταχωρεί, 
τηρεί, διακινεί ή διαχειρίζεται με οποιοδήποτε τρόπο, 
καθώς και για την ασφάλεια των υπηρεσιών που πα¬ 
ρέχει κατά την εκτέλεση των ηλεκτρονικών εντολών 
που υποδέχεται. 

Αρθρο 6 

Λογιστική παρακολούθηση εξόφλησης 
χρηματικών ενταλμάτων. 

Α. Συνιστώνται και τροποποιούνται λογαριασμοί της 
Διπλογραφικής Λογιστικής Τροποποιημένης Ταμειακής 
Βάσης του Π.Δ. 15/2011 ως ακολούθως: 

Ι.α. Συστήνονται υπό το δευτεροβάθμιο λογαριασμό 
48.00 οι ακόλουθοι λογαριασμοί: 

αα) 48.00.03 (τριτοβάθμιος) με τίτλο «Συμψηφισμός 
απαιτήσεων - υποχρεώσεων δικαιούχων υπέρ Δημοσίου 
από χρηματικά εντάλματα» και 48.00.03.0000 (τεταρ- 
τοβάθμιος) με τίτλο «Συμψηφισμός απαιτήσεων - υπο¬ 
χρεώσεων δικαιούχων υπέρ Δημοσίου από χρηματικά 
εντάλματα». 

ββ) Ο λογαριασμός 48.00.03.0000 χρεοπιστώνεται για 
την παρακολούθηση των συμψηφισμών που διενεργού- 
νται, από τις αρμόδιες φορολογικές υπηρεσίες μεταξύ, 
απαιτήσεων δικαιούχων - κατασχόντων - εκδοχέων - 
κληρονόμων κ.λπ. από το προϊόν χρηματικών ενταλ¬ 
μάτων που εξοφλούνται από τις Υ.Δ.Ε. μέσω ΤτΕ, με 
υποχρεώσεις αυτών από βεβαιωμένες οφειλές στις ΔΟΥ. 

2. α. Συστήνονται υπό το δευτεροβάθμιο λογαριασμό 
48.02 οι ακόλουθοι λογαριασμοί: 

αα) 48.02.02 (τριτοβάθμιος) με τίτλο «Αποκατάσταση 
παγίων προκαταβολών μέσω ΥΔΕ» και 

ββ) 48.02.02.0000 (τεταρτοβάθμιος) με τίτλο «Αποκα¬ 
τάσταση παγίων προκαταβολών μέσω ΥΔΕ». 

β. Ο λογαριασμός 48.02.02.0000 χρεοπιστώνεται με τα 
ποσά που αποδίδονται στους υπολόγους παγίων προ¬ 
καταβολών της Κεντρικής Διοίκησης κατά την διαδικα¬ 
σία αποκατάστασης αυτών. Ειδικότερα ο λογαριασμός 
πιστώνεται με την θεώρηση των σχετικών ενταλμάτων 
και χρεώνεται με την εξόφληση αυτών από τις Υ.Δ.Ε. 

3. Ο τίτλος του τριτοβάθμιου λογαριασμού 48.02.01 
και του τεταρτοβάθμιου λογαριασμού 48.02.01.0000 
τροποποιείται και διαμορφώνεται - τίθεται ως εξής: 

«Αποκατάσταση παγίων προκαταβολών μέσω Κεντρικών 
Διευθύνσεων». 

4. α. Ο τίτλος του δευτεροβάθμιου λογαριασμού 53.02 
τροποποιείται και διαμορφώνεται - τίθεται ως εξής: 
«Κατασχέσεις - Εκχωρήσεις - Κληρονομιές και λοιπές 
περιπτώσεις». 

β. Στους υπολογαριασμούς του ανωτέρω λογαριασμού 
παρακολουθούνται, κατά περίπτωση, τα ποσά που κα¬ 
ταβάλλονται από την Κεντρική Διοίκηση σε τρίτους 
(νομικά ή φυσικά πρόσωπα) για αμοιβές, αποζημιώσεις 
κ.λπ. αρχικών δικαιούχων λόγω κατάσχεσης, εκχώρησης, 
κληρονομιάς, πληρεξουσιότητας και λοιπές περιπτώσεις. 

5. Συστήνονται υπό το δευτεροβάθμιο λογαριασμό 
53.02 οι κατωτέρω τριτοβάθμιοι και τεταρτοβάθμιοι 
λογαριασμοί: 

α.(ί) 53.02.02 (τριτοβάθμιος) με τίτλο «Κατασχέσεις από 
χρηματικά εντάλματα» και 53.02.02.0000 (τεταρτοβάθμι- 
ος) με τίτλο «Κατασχέσεις από χρηματικά εντάλματα». 

(ϋ) Ο λογαριασμός 53.02.02.0000 πιστώνεται με το 
προϊόν των χρηματικών ενταλμάτων (πλην Χ.Ε. για μι¬ 
σθοδοσία που παρακολουθείται στους λογαριασμούς 
53.02.00.0000 και 53.02.01.0000), των οποίων η εξόφληση 
πραγματοποιείται από τις Υ.Δ.Ε. μέσω της ΤτΕ και βάσει 
σχετικών δικαστικών αποφάσεων αποδίδεται αντί του 
δικαιούχου στον υπέρ ου η κατάσχεση. Ο λογαριασμός 
χρεώνεται με την καταβολή των σχετικών ποσών στον 
υπέρ ου η κατάσχεση κατά την εξόφληση των χρημα¬ 
τικών ενταλμάτων. 

β.(ί) 53.02.03 (τριτοβάθμιος) με τίτλο «Εκχωρήσεις από 
χρηματικά εντάλματα» και 53.02.03.0000 (τεταρτοβάθ- 
μιος) με τίτλο «Εκχωρήσεις από χρηματικά εντάλματα». 

(μ) Ο λογαριασμός 53.02.03.0000 πιστώνεται με το 
προϊόν των χρηματικών ενταλμάτων (πλην Χ.Ε. για μι¬ 
σθοδοσία) που εξοφλούνται από τις Υ.Δ.Ε. μέσω της ΤτΕ, 
το οποίο έχει εκχωρηθεί, από τον δικαιούχο αυτών, σε 
συγκεκριμένους εκδοχείς. Ο λογαριασμός χρεώνεται με 
την καταβολή των σχετικών ποσών στο δικαιούχο/εκδο- 
χέα κατά την εξόφληση των χρηματικών ενταλμάτων. 

γ.(ί) 53.02.04 (τριτοβάθμιος) με τίτλο «Κληρονόμοι προ¬ 
ϊόντων χρηματικών ενταλμάτων και δικαιούχοι λοιπών 
περιπτώσεων» και 53.02.04.0000 (τεταρτοβάθμιος) με 
τίτλο «Κληρονόμοι προϊόντων χρηματικών ενταλμάτων 
και δικαιούχοι λοιπών περιπτώσεων». 

(μ) Ο λογαριασμός 53.02.04.0000 πιστώνεται με το 
προϊόν των χρηματικών ενταλμάτων (πλην Χ.Ε. για μι¬ 
σθοδοσία) που εξοφλούνται από τις ΥΔΕ μέσω ΤτΕ 
και το οποίο λόγω θανάτου του αρχικού δικαιούχου 
αποδίδεται στους κληρονόμους αυτού. Ο λογαριασμός 
χρεώνεται με την καταβολή των σχετικών ποσών στους 
δικαιούχους κληρονόμους κατά την εξόφληση των χρη¬ 
ματικών ενταλμάτων. 

Στον ανωτέρω λογαριασμό παρακολουθούνται επίσης 
και τα ποσά που αποδίδονται σε λοιπές περιπτώσεις 
δικαιούχων, που δεν παρακολουθούνται στους λογαρια¬ 
σμούς των προηγούμενων παραγράφων, οι οποίοι για 
διάφορες αιτίες υποκαθιστούν τον αρχικό δικαιούχο 
στο δικαίωμά του. 

6. α. Συστήνονται υπό το δευτεροβάθμιο λογαριασμό 
53.20 οι ακόλουθοι λογαριασμοί: 

αα) 53.20.01 (τριτοβάθμιος) με τίτλο «Κρατήσεις υπέρ 
τρίτων από χρηματικά εντάλματα» και 

ββ) 53.20.01.0000 (τεταρτοβάθμιος) με τίτλο «Κρατή¬ 
σεις υπέρ τρίτων από χρηματικά εντάλματα». 


β. Ο λογαριασμός 53.20.01.0000 πιστώνεται με τα ποσά 
των κρατήσεων που εισπράττονται υπέρ τρίτων και 
αναγράφονται στα χρηματικά εντάλματα που εξοφλού¬ 
νται από τις ΥΔΕ μέσω ΤτΕ (πλην Χ.Ε. για μισθοδοσία), 
και χρεώνεται με την απόδοση των αντίστοιχων ποσών 
στους δικαιούχους (τρίτους) κατά την εξόφληση των 
χρηματικών ενταλμάτων. 

7. Ο τίτλος του τριτοβάθμιου λογαριασμού 53.20.00 
και του τεταρτοβάθμιου λογαριασμού 53.20.00.0000 
τροποποιείται και διαμορφώνεται - τίθεται ως εξής: 
«Υποχρεώσεις από εισπράξεις για λογαριασμό τρίτων 
από Δ.Ο.Υ./ΕΛΔΑΠ/Δ24». 

Β. Ορίζουμε ως δικαιολογητικά των λογιστικών εγγρα¬ 
φών που διενεργούνται κατά την εξόφληση των χρημα¬ 
τικών ενταλμάτων από τις Υ.Δ.Ε., μέσω της ΤτΕ, για τον 
κατασταλτικό έλεγχο του Απολογισμού - Ισολογισμού 
του Κράτους από το Ελεγκτικό Συνέδριο, τα ακόλουθα: 

α. το Μηνιαίο Ημερολόγιο (αναφορά) Εντολών Μετα¬ 
φοράς και Πίστωσης Λογαριασμού και 

β. η μηνιαία κίνηση του λογαριασμού του ελληνικού 
δημοσίου Νο 200207. 

Άρθρο 7 

Διαδικασία αποστολής εξοφληθέντων Χ.Ε. στο Ε.Σ. 

1. Εντός του πρώτου δεκαημέρου κάθε μήνα αποστέλ- 
λονται, από τις Υ.Δ.Ε., στην αρμόδια Υπηρεσία Επιτρό¬ 
που του Ε.Σ., που διενεργεί τον έλεγχο επί των μηνιαίων 
και ετήσιων λογαριασμών χρηματικής διαχείρισης τα 
πρωτότυπα των εξοφληθέντων κατά τον προηγούμενο 
μήνα χρηματικών ενταλμάτων, συνοδευόμενα από τα δι- 
καιολογητικά εξόφλησης Χ.Ε. του αρθ. 3 της παρούσας, 
καθώς και από το αποδεικτικό Εντολής Μεταφοράς και 
Πίστωσης Λογαριασμού. 

2. Τα ανωτέρω στοιχεία αποστέλλονται στο Ε.Σ. με 
αναλυτικό πίνακα στον οποίο αναγράφονται κατά Φορέα 
και Ειδικό Φορέα τα εξοφληθέντα Χ.Ε. και το ποσό αυτών. 
Ο πίνακας αυτός υποβάλλεται σε (2) δύο αντίτυπα το 
ένα εκ των οποίων επιστρέφει υπογεγραμμένο με την 
ένδειξη «παρελήφθη» και την ημερομηνία παραλαβής. 

Αρθρο 8 

Τραπεζικά έξοδα. 

1. Τα έξοδα της ΤτΕ που προκύπτουν κατά την εξό¬ 
φληση των Χ.Ε. θα χρεώνονται οίκοθεν από την Τράπεζα 
στο λογαριασμό 200207 του ελληνικού δημοσίου που 
τηρείται σ’ αυτήν. 

2. Η εμφάνιση των εν λόγω εξόδων στη δημόσια λη¬ 
ψοδοσία γίνεται με την έκδοση συμψηφιστικών Χ.Ε. σε 
βάρος σχετικών πιστώσεων του Ειδ. Φ.23-200 του προ¬ 
ϋπολογισμού του Υπουργείου Οικονομικών με μέριμνα 
της Δ24 - Διεύθυνση Λογαριασμών του Δημοσίου. 

3. Δικαιολογητικά για την έκδοση του σχετικού συμψη- 
φιστικού Χ.Ε. ορίζονται η: α) αναγγελία ή οχίΓαίΙ της ΤτΕ, 
β) εσωτερική εντολή εμφάνισης στα λογιστικά βιβλία 
του Κράτους της χρέωσης του λογαριασμού 200207 
που εκδίδεται από τη Δ24 - Δ/νση Λογαριασμών του 
Δημοσίου και γ) απόφαση του Υπουργού Οικονομικών 
για την τακτοποίηση της πληρωμής. 

Αρθρο 9 

Υποστηρικτικές δομές - Τρόπος τήρησης βιβλίων. 

1. Η υποστήριξη του συστήματος εξόφλησης των δημό¬ 
σιων δαπανών, από τις Υ.Δ.Ε, γίνεται, μέσω του ΟΠΣΔΠ, 
με τις ακόλουθες υποστηρικτικές δομές: 

α. Μητρώο Δικαιούχων. 

β. Μητρώο Κατασχέσεων. 

γ. Μητρώο Εκχωρήσεων Απαιτήσεων. 

Υποδείγματα των ανωτέρω μητρώων περιλαμβάνονται 
στο Παράρτημα της παρούσας. 

2. α. Μητρώο Δικαιούχων 

Το Μητρώο Δικαιούχων είναι κεντρικό και ενιαίο και 
η τήρησή του αποβλέπει στη συλλογή, επεξεργασία 
και αποθήκευση στοιχείων όλων των πιστωτών του 
Δημοσίου, των υπολόγων Χ.Ε.Π. και όλων εν γένει των 
δικαιούχων χρηματικών ποσών από το Δημόσιο. 

Κατά τη ροή εισόδου των δικαιολογητικών πληρωμής 
των δαπανών καταχωρίζονται στο Μητρώο από τον 
εκκαθαριστή τα πλήρη στοιχεία των δικαιούχων Χ.Ε. 
και ιδίως: ονοματεπώνυμο φυσικού προσώπου/επωνυμία 
εταιρείας, ταχ/κή διεύθυνση, Α.Φ.Μ., Δ.Ο.Υ. (τα στοιχεία 
αυτά λαμβάνονται αποκλειστικά και μόνο μέσω διεπα- 
φής ΟΠΣΔΠ με ΤΑΧΙδ), τηλέφωνο και Θ-πιαίΙ, Αριθμός 
Μητρώου Εργοδότη/ Ασφαλισμένου (ΑΜΕ/ΑΜΑ) Ι.Κ.Α.- 
ΕΤΑΜ, Α.Δ.Τ., ΑΜΚΑ, συνεργαζόμενη τράπεζα, αριθμός 
τραπεζικού λογαριασμού σε μορφή ΙΒΑΝ ή/και δννίίί/ 
Βίο, (υποχρεωτικά για λογαριασμούς αλλοδαπής) τύ¬ 
πος λογαριασμού (ΠΡ επί προσωπικού λογ/σμού, ΧΕ 
επί λογ/σμού υπολόγου ΧΕΠ, ΠΠ επί λογ/σμού παγίας 
προκαταβολής, ΚΡ επί λογ/σμού κρατήσεων και ΑΤ επί 
λογ/σμού απόδοσης στο ΙΚΑ). 

β. Μητρώο Κατασχέσεων 

Το Μητρώο Κατασχέσεων είναι ενιαίο και προσβάσιμο 
από τους χρήστες του συστήματος και αποσκοπεί στην 
καταγραφή, παρακολούθηση και αποθήκευση όλων των 
δικαστικών αποφάσεων κατάσχεσης που κοινοποιούνται 
στις Υ.Δ.Ε. 

Στο Μητρώο καταχωρίζονται, από τον εκκαθαριστή, 
τα στοιχεία των κατασχέσεων χρηματικών απαιτήσεων 
εις χείρας του Δημοσίου ως τρίτου, όπως ο αριθμός 
πρωτοκόλλου και η ώρα επίδοσης στην Υ.Δ.Ε. του κα¬ 
τασχετηρίου, ο αριθμός της σχετικής δικαστικής από¬ 
φασης και το ποσό της κατάσχεσης. Καταχωρίζονται, 
επίσης, τα στοιχεία του υπέρ ού η κατάσχεση δικαιού¬ 
χου (ονοματεπώνυμο/επωνυμία, ταχ. δ/νση, τηλέφωνο 
και θ-πιαίί, Α.Φ.Μ., Δ.Ο.Υ., ΑΜΕ/ΑΜΑ ΙΚΑ και Α.Δ.Τ.) και τα 
στοιχεία των αρχικών δικαιούχων της σχετικής απαι- 
τήσεως (ονοματεπώνυμο/επωνυμία, ταχ/κή διεύθυνση, 
τηλέφωνο και ο-πιαίΙ, Α.Φ.Μ., Δ.Ο.Υ. ΑΜΕ/ΑΜΑ ΙΚΑ-ΕΤΑΜ, 
Α.Δ.Τ. συνεργαζόμενη τράπεζα και αριθμός τραπεζικού 
λογαριασμού σε μορφή ΙΒΑΝ/ΒΙΟ), το υπόλοιπο της υπό 
κατάσχεσης απαίτησης, τις προβλεπόμενες κοινοποιή¬ 
σεις του κατασχετηρίου κ.λπ. 

γ. Μητρώο Εκχωρήσεων 

Καταχωρίζονται κατά τον ίδιο ως άνω τρόπο και κατ’ 
αντιστοιχία τα στοιχεία που αναφέρονται στο Μητρώο 
Κατασχέσεων. 

3. Η εισαγωγή των στοιχείων των δικαιούχων στα 
Μητρώα της προηγούμενης παραγράφου, ανατίθεται 
στις οικείες Υ.Δ.Ε. Η ενημέρωση και η συντήρηση των 
στοιχείων των μητρώων αυτών διενεργείται αυτόματα 
μέσω του ΟΠΣΔΠ. 

4. Το ημερολόγιο εντολών μεταφοράς και πίστωσης 
λογαριασμού των εξοφλημένων, μέσω Τράπεζας Ελλά¬ 
δας, Χ.Ε. ενημερώνεται ηλεκτρονικά με τα στοιχεία του 
συνόλου των παραγομένων εντολών πληρωμής (εκτε- 
λεσθεισών και μη). 


Αρθρο 10 

Μεταβατικές διατάξεις. 

1. Κατά την πρώτη εφαρμογή της διαδικασίας εξόφλη¬ 
σης των Χ.Ε. από τις Υ.Δ.Ε. και μέχρι την ολοκλήρωση 
της διασύνδεσης του ΟΠΣΔΠ με το ΤΑΧΙδ (ανάπτυξη 
σχετικής διεπαφής) ακολουθείται για το συμψηφισμό 
απαιτήσεων - οφειλών στο δημόσιο η κατωτέρω δια¬ 
δικασία: 

Ο αρμόδιος λογιστής της οικείας Υ.Δ.Ε., ως πιστο¬ 
ποιημένος χρήστης του ΤΑΧΙδ, ελέγχει τη φορολογική 
ενημερότητα του δικαιούχου του Χ.Ε. Προς τούτο αιτεί- 
ται ηλεκτρονικά την έκδοση σχετικού πιστοποιητικού 
φορολογικής ενημερότητας, σύμφωνα με την εκάστοτε 
ισχύουσα σχετική διαδικασία, το οποίο και εκτυπώνεται, 
εφόσον συντρέχουν οι προβλεπόμενες προϋποθέσεις, 
οπότε και προχωρεί κανονικά η διαδικασία εξόφλησης 
του Χ.Ε. 

Σε περίπτωση μη φορολογικής ενημερότητας του δι¬ 
καιούχου διακρίνονται οι ακόλουθες υποπεριπτώσεις: 
ί) υπάρχουν οφειλές ϋ) δεν έχουν υποβληθεί οι εκ του 
νόμου οριζόμενες φορολογικές δηλώσεις ή υπάρχει 
εντολή μη έκδοσης Α.Φ.Ε. και ϋί) υπάρχουν οφειλές και 
δεν έχουν υποβληθεί οι εκ του νόμου οριζόμενες φο¬ 
ρολογικές δηλώσεις. Εν προκειμένω η Δ.Ο.Υ. στην απά¬ 
ντησή της στη σχετική αίτηση της Υ.Δ.Ε., αναφέρει υπο¬ 
χρεωτικά το λόγο της μη φορολογικής ενημερότητας. 

Η διαδικασία που ακολουθείται στην περίπτωση αυτή 
ορίζεται κατά υποπερίπτωση ως εξής: 

ί) Ο αρμόδιος λογιστής αποστέλλει με τηλεομοιοτυ¬ 
πία (ΡΑΧ), στη Δ.Ο.Υ. του δικαιούχου συμπληρωμένο 
το ειδικό έντυπο του παραρτήματος που περιλαμβάνει 
συγκεκριμένα στοιχεία και σχετικό αίτημα για συμψη¬ 
φισμό της εκκαθαρισμένης και βέβαιης απαίτησης του 
δικαιούχου με οφειλές αυτού. Η Δ.Ο.Υ. προβαίνει σε 
αυτεπάγγελτο συμψηφισμό [άρθρο 83 του ν.δ. 356/1974 
(ΚΕΔΕ) (Α' 90) όπως ισχύει] και επιστρέφει ομοίως με 
ΡΑΧ την πληροφορία ότι συμψήφισε συγκεκριμένο ποσό 
οφειλών και κατόπιν αυτού ο δικαιούχος είναι φορο¬ 
λογικά ενήμερος, εφόσον απομένει υπόλοιπο προς κα¬ 
ταβολή ποσό. 

Κατά το συμψηφισμό η Δ.Ο.Υ. εκδίδει τα προβλεπόμε- 
να παραστατικά είσπραξης και χρεώνει παράλληλα το 
σχετικό εκτός προϋπολογισμού λογαριασμό. Ο λογιστής 
- χρήστης της Υ.Δ.Ε. συμπληρώνει βάσει των στοιχείων 
που ελήφθησαν από τη Δ.Ο.Υ. με παρέμβασή του στα 
ηλεκτρονικά στοιχεία εξόφλησης του Χ.Ε. το/τα συμψη- 
φισθέν/τα ποσό/ά οπότε και προκύπτει το καταβλητέο 
στο/στους δικαιούχο/ους ποσό. 

ϋ) Ενημερώνεται ο δικαιούχος του Χ.Ε. ο οποίος καλεί¬ 
ται να τακτοποιήσει τις φορολογικές ή λοιπές εκκρεμό- 
τητές του και να υποβάλει τις αντίστοιχες φορολογικές 
ή λοιπές δηλώσεις. Μετά ταύτα ακολουθείται η διαδι¬ 
κασία της προηγούμενης περίπτωσης. 

ϋί) Η Δ.Ο.Υ. συμψηφίζει όλο το ποσό και εκδίδει τα 
προβλεπόμενα παραστατικά είσπραξης, χρεώνοντας 
για το σύνολο του ποσού το σχετικό εκτός προϋπολο¬ 
γισμού λογαριασμό. Ο λογιστής - χρήστης της Υ.Δ.Ε. 
συμπληρώνει βάσει των στοιχείων που ελήφθησαν από 
τη Δ.Ο.Υ. με παρέμβασή του τα ηλεκτρονικά στοιχεία 
του εντάλματος. 

Σε περίπτωση ύπαρξης εκχωρήσεων ή κατασχέσεων, 
η οικεία Υ.Δ.Ε. αποστέλλει αίτημα προς τη Δ.Ο.Υ. του 
αρχικού δικαιούχου και ζητά αναλυτική πληροφόρηση 

για όλους τους ΑΦΜ (δικαιούχου, εκδοχέα, υπέρ ου η 
κατάσχεση κλπ.). Η Δ.Ο.Υ. εκδίδει τα σχετικά παραστα¬ 
τικά και απαντώντας ενημερώνει για τα ποσά που έχει 
συμψηφίσει κατά ΑΦΜ. Η ενημέρωση των ηλεκτρονικών 
στοιχείων εξόφλησης του Χ.Ε. διενεργείται από το λο¬ 
γιστή της αρμόδιας Υ.Δ.Ε., κατά ΑΦΜ. 

2. Μέχρι την ανάπτυξη της διεπαφής της παρ. 1, του 
άρθρου 4, της παρούσης μεταξύ ΟΠΣΔΠ και πληροφο¬ 
ριακών συστημάτων ασφαλιστικών ταμείων και συγκε¬ 
κριμένα του ΙΚΑ-ΕΤΑΜ, κατά την πρώτη εφαρμογή της 
απόφασης αυτής, η ασφαλιστική ενημερότητα θα λαμ- 
βάνεται ηλεκτρονικά από το λογιστή - πιστοποιημένο 
χρήστη της οικείας Υ.Δ.Ε. με χρήση της σχετικής ηλε¬ 
κτρονικής εφαρμογής που παρέχεται από το ΙΚΑ-ΕΤΑΜ. 

3. Οι Δ.Ο.Υ. ενημερώνουν εντός του πρώτου πενθημέ¬ 
ρου του μηνός Ιανουάριου 2014 τις αρμόδιες Υ.Δ.Ε (που 
έχουν εκκαθαρίσει τις δαπάνες του Διατάκτη - φορέα 


επί των οποίων υπάρχει κατάσχεση ή εκχώρηση) για 
το ανεκτέλεστο υπόλοιπο των κατασχέσεων - εκχω¬ 
ρήσεων που υφίσταται κατά την 31-12-2013 και απο¬ 
στέλλουν αντίγραφα των αναγγελιών, εκχωρήσεων και 
κατασχέσεων. 

4. Μέχρι τη λειτουργία ηλεκτρονικά του Μητρώου Κα¬ 
τασχέσεων και Εκχωρήσεων οι Υ.Δ.Ε. θα τηρούν σχετικά 
αρχεία εξωσυστημικά καθ’ οιονδήποτε τρόπο (χειρόγρα¬ 
φα ή μηχανογραφικά). 

5. Μέχρι την ανάπτυξη και λειτουργία σχετικής εφαρ¬ 
μογής στο ΟΠΣΔΠ για την εξόφληση των Χ.Ε. ενημερώ¬ 
νονται μέσω ηλεκτρονικού μηνύματος (θ-πιείΙ) η αρμόδια 
Οικονομική Υπηρεσία του φορέα και ο δικαιούχος. 

Άρθρο 11 
Έναρξη ισχύος. 

Η ισχύς της παρούσας αρχίζει από 1-1-2014. 



ΜΗΤΡΩΟ ΔΙΚΑΙΟΥΧΩΝ 

ΤΑΧ. Δ ΝΣΗ 









ΟΝΟΜΑΤΕΠΩΝΥΜΟ 

Η ΕΠΩΝΥΜΙΑ 

ΑΔΤ 

ΣΥΝΕΡΓΑΖΟΜΕΝΗ 

ΤΡΑΠΕΖΑ 

ΤΡΑΠΕΖ. ΛΟΓΜΟΣ 

ΙΒΑΝΟΕ 

ΤΑΧ. Δ ΝΣΗ 




Υ.Δ.Ε. 





ΟΝΟΜΑΤΕΠΩΝΥΜΟ 

Η ΕΠΩΝΥΜΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




























ΥΠΟΛΟΙΠΟ 

ΠΟΣΟΥ 

ΕΚΧΩΡΗΣΗΣ 

ΚΟΙΝΟΠΟΙΗΣΕΙΣ 






ΤΡΑΠΕΖΙΚΟΣ ΛΟΓΑΡΙΑΣΜΟΣ 

ΙΒΑΝΟΙΓ 










ΜΗΤΡΩΟ ΕΚΧΩΡΗΣΕΩΝ 


> 

< 


ΑΓνΙΚΑ: 









ΔΕΣΜΕΥΜΕΝΗ ΟΦΕΙΛΗ 
(τιμολόγιο) 






ΣΥΙΙΕΡΓΑΖΟΜΕΙΙΗ 

ΤΡΑΠΕΖΑ 





















ΠΟΣΟ 

ΕΚΧΩΡΗΣΗΣ 






ΑΜΕ ΑΜΑ 

ΑΦΜ: 

ΑΜΕ ΑΜΑ: 








ΩΡΑ 

ΕΠΙΔΟΣΗΣ 

ΕΚΧΩΡΡΙΟΥ 






ΑΔΤ 




















ΑΡΙΟ. 8 ΗΜΕΡ ΙΙΙΑ ΠΡΩΤ. 

ΕΚΧΩΡΗΤΗΡΙΟΥ 

ΣΤΟΙΧΕΙΑ ΕΚΧΩΡΗΣΗΣ 





ΤΑΧ. Δ ΝΣΗ 










ΟΝΟΜΑΤΕΠΩΝΥΜΟ 

Η ΕΠΩΝΥΜΙΑ 

ΑΔΤ 

ΣΥΝΕΡ ΓΑΖΩΜΕΝΗ 
ΤΡΑΠΕΖΑ 

ΤΡΑΠΕΖ. ΛΟΓΜΟΣ 

ΙΒΑΝ.ΏΙΡ 

ΤΑΧ. Δ ΝΣΗ 




Υ.Δ.Ε. 




ΟΝΟΜΑΤΕΠΩΝΥΜΟ 

Η ΕΠΩΝΥΜΙΑ 

























































































ΕΛΛΗΝΙΚΗ ΔΗΜΟΚΡΑΤΙΑ Προς: Δ.Ο.Υ . 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αρμόδια 

Δ.Ο.Υ. Συμψηφισμού 

(7) 








Ημ/νια 

Συμψηφισμού 

(6) 








Γραμ. είσπραξης 
Δ.Ο.Υ. 

(5) 








Συμψηφισθέν 

Ποσό 

(4) 








ΠΟΣΟ 

(Καθαρό προς 
πληρωμή) 

(3) 








ΑΦΜ 

(2) 








ΕΠΩΝΥΜΙΑ 

(1) 









Αρχικός 

δικαιούχος 

Εκδοχέας 1 

Εκδοχέας 2 

Εκδοχέας 3 

> 

1 

'ώ 

Η 

ΰ 

^_ 

Κατάσχων 2 

Κατάσχων 3 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 1 Δεκεμβρίου 2013 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

ΓΕΩΡΓΙΟΣ ΜΑΥΡΑΓΑΝΗΣ 


Παρακαλούμε αφού προβείτε στον αναγκαίο συμψηφισμό σε περίπτωση οφειλών τους, να μας επιστραφεί συμπληρωμένο το παρόν έντυπο στις στήλες 4,5,6 και 7. 
Μετά το συμψηφισμό να μας γνωρίσετε αν ο αρχικός δικαιούχος είναι φορολογικά ενήμερος και σε αντίθετη περίπτωση το λόγο της μη χορήγησης ενημερότητας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-πιαΜ: ννβόπΐ33ΐβι·.βί@6ΐ.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02031721312130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































